open-index/open-wikipedia-markdown huggingface dataset:
Դուբլինի՝ վիսկիի հրդեհ

thumb|Դուբլինի վիսկիի կրակի նկարազարդումը «Illustrated London News»-ում, 1875 թվական
**Դուբլինի՝ վիսկիի հրդեհ**, մարդածին աղետ  Դուբլին քաղաքի Լիբերտիս շրջանում, որը տեղի է ունեցել 1875 թվականի հունիսի 18-ին։ Հրդեհը տևել է մեկ գիշեր, որի հետևանքով մահացել է 13 մարդ, պատճառվել է 6 միլիոն եվրոյի համարժեք վիսկիի կորուստ (հաշվի առնելով գնաճը)։ 
Մարդիկ խմել են 6 դյույմ խորությամբ վիսկիի գետից։ Հրդեհի ժամանակ զոհերից ոչ մեկի մահվան պատճառ չի եղել ծխի ներթափանցումն օրգանիզմ, այրվածքները կամ որևէ կերպ կրակի հետ անմիջական շփումը. բոլորը վերագրվել են ալկոհոլային թունավորման՝ տակառներում պահված չնոսրացված վիսկի խմելու պատճառով։ Վերջինս եղել է շատ ավելի ուժեղ, քան մանրածախ շուկայում առաջարկվող շշերով վիսկին։

## Ծագում
Հայտնի է, որ հրդեհը բռնկվել է Լորենս Մալոնեի պահեստում, որտեղ պահեստավորված է եղել 5000 տակառ (262,500 բրիտանական գալոն կամ 1,193,000 լիտր կամ 315,200 ԱՄՆ գալոն) վիսկի £54,000 արժողությամբ (5.45 միլիոն ֆունտի համարժեք՝ 2019 թվականի տյալներով):

Հրդեհի իրական պատճառը հայտնի չէ, բայց հայտնի է, որ այն բռնկվել է ժամը 16:35-ի՝ պահեստը ստուգելու, և 18:30-ի հատվածում, երբ լսվել է շչակի ձայնը։ Երեկոյան ժամը 21:30-ին պահեստի տակառները սկսել են պայթել տաքությունից՝ այրվող շենքի դռներից և պատուհաններից վիսկիի հոսքով։

## Տարածում
Վիսկիի հոսքը սկզբում իջել է Քորք փողոցով, թեքվել է դեպի Արդի փողոց և ողողել մի տուն Չեմբեր սթրիթում, այնուհետև շարունակվել է տարածվել դեպի Միլ Սթրիթ, որտեղ արագ քանդել է մի շարք փոքրիկ տներ։

## Անդրադարձ
Մոտակայքում ապրող մարդկանց նախազգուշացրել են հրդեհի մասին մոտակայքում գտնվող կրակով բռնկված խոզանոցի խոզերի ձայները, որի ծնորհիվ մարդիկ արագ տարհանվել են։ Սա հետագայում գովաբանվել է շտապ օգնության ծառայությունների անդամների կողմից, ինչպես նաև Դուբլինի այն ժամանակվա լորդ քաղաքապետ Փիթեր Փոլ Մաքսվինի կողմից։ Մեջբերում.
 « Հրդեհի առաջացման ժամանակ որոշ տեղերում փախուստի համար եղած ժամանակն այնքան կարճ էր, ես մտավախություն ունեի, որ որոշ մարդկանց պետք է վտանգի տակ թողնել թաղամասի նկուղներում։ Բայց հարցման արդյունքում ես ուրախացա՝ իմանալով, որ մեծ հրդեհի ժամանակ ոչ մի զոհ չի եղել։»

Տարհանման ժամանակ շատ մարդիկ հավաքվել են վիսկիի հոսքերի մոտ՝ ձեռքի տակ եղած ցանկացած անոթ վիսկիով լցնելով։ Մարդիկ տարատեսակ անոթներով հավաքվել են այրվող հեղուկը լցնելու համար, ինչի արդյունքում 24 մարդ հոսպիտալացվել է ալկոհոլային թունավորման պատճառով, և հետևապես 13 զոհ։

## Ծանոթագրություններ

Կատեգորիա:1875
Կատեգորիա:Ալկոհոլ
Կատեգորիա:Դուբլին
Բույսերի պատշպանության գիտական կենտրոն

**Բույսերի պաշպանության  գիտական կենտրոն**, ստեղծվել է 1933 թվականին։ 1998 թվականին Երկրագործության գիտահետազոտական ինստիտուտի (հիմնադրվել է 1956 թվականին) հետ միավորմամբ ստեղծվել է «Երկրագործության և բույսերի պաշտպանության գիտական կենտրոնը»։ 2004 թվականին նրանից առանձնացվել է և 2011 թվականին նեռարվել Հայաստանի ազգային ագրարային համալսարանի կազմում։ Ունի միջատաթունաբանության, բուսաախտաբանության, հիվանդությունների և մոլախոտերի դեմ պայքարի, անտառի պաշպանության և այլ լաբորատորիաներ։ Կենտրոնում ուսումնասիրվել են Հայաստանի Հանրապետությունում տարած մշակաբուսերի և անտառների վնասատուների տեսակային կազմը, կենսակերպը, դրանց պատճառած վնասի չափը։ Մշակել է Հայաստանի Հանրապետությունում տարածված վնասատուների, հիվանդությունների ու մոլախոտերի դեմ պայքարի արդյունավետ, մարդկանց ու շրջապատի համար անվտանգ միջոցառումներ։

Կատեգորիա:Գիտական կենտորններ
Բուծում ըստ գծերի

**Բուծում ըստ գծերի**, տոհմաբուծական տնտեսություններում տոհմական աշխատանքների համակարգ։ Կատարվում է սերունդների մոտ լավագույն արտադրող-հիմնադիրների արժեքավոր որակների ամրապնդման և ուժեղացման համար։

## Աշխատանքի փուլեր
Գծերի հետ աշխատանքի փուլերն են․

* Սերնդի գնահատման հիման վրա արտադրող հիմնադրի ընտրությունը
* հիմնադրի սերնդի բազմացումը
* ազգակից խմբի ստեղծումը
* համահավասար զույգ ընտրության պայմաններում գծի տիպայնացումը առանձնացնելով արտադրող-շարունակողին, իսկ մայրական կազմում գծի կորիզը, ինբրիդինգի միջոցով գծի տիպի ամրապնդումը, գծի հարստացումն այլ գծերի արտադրողների օգտագործման միջոցով։

Բուծում ըստ գծերի թույլ է տալիս ցեղը բաժանել գենետիկորեն տարասեռ կառուցվածքային միավորների, որոնցում լավագույն կենդանիների արժեքավոր հատկանիշներն ամրապնդված ու զարգացած են դրանց սերնդի մեջ։ Հետագա տրամախաչման  (կրոս գծերի) շնորհիվ ապրանքային հոտերում (նախրում) միավորվում են գծերի արժեքավոր որակները, և ամբողջության մեջ ցեղն ունի զարգացում։ Բուծում ըստ գծերի Ռուսաստանում առաջին անգամ կիրառել է ճորտ գյուղացի Վ. Ի. Շիշկինը 1820-30-ական թվականներին՝ օռլովյան վարգաձիու ստացման ժամանակ։ Տեսականորեն այն հիմնավորված է խորհրդային գիտնականներ Ե. Ա. Բոգդանովի, Մ. Ֆ. Իվանովի, Դ. Ա. Կիսլովսկու աշխատություններում։

Լայնորեն կիրառվում է գյուղատնտեսական կենդանիների բոլոր տեսակների հետ տարվող աշխատանքում. խոզաբուծության և թռչնաբուծության դեպքում ստանում են մասնագիտացված գծեր, որոնց զուգակցումն ապահովում է հետերոզիսի դրսևորումը։ Գծի օգտագործման տևողությունը 4-6 սերունդ է՝ կախված տնտեսության արժեքից և նպատակային ընտրասերմամբ ստեղծված՝ արժեքավոր որակների փոխանցման կայունությունից։

Կատեգորիա:Բուծում
Ջեզիրեի թեմ

**Ջեզիրեի թեմ** կամ Ջեզիրեի առաջնորդական փոխանորդություն, Հայաստանյայց առաքելական սուրբ եկեղեցու՝ Մերձավոր Արևելքի տարածքում գտնվող, Մեծի Տանն Կիլիկիո Կաթողիկոսությանը պատկանող թեմերից մեկը, որը ներկայացնում է Սիրիայի քրդաբնակ հյուսիսարևելյան՝ ալ-Հասաքայի մարզի առաքելական հայության հոգևոր կյանքը։ Կենտրոնը ալ-Կամիշլի քաղաքի Սուրբ Հակոբ տաճարն է։

## Պատմություն
Ջեզիրեի առաջնորդական փոխանորդությունը հիմնվել է 1943 թվականին։ Առաջին առաջնորդական փոխանորդն է եղել Խորեն վարդապետ Բարոյանը (հետագայում՝ Մեծի Տանն Կիլիկիո կաթողիկոս)։ Փոխանորդությունն ի սկզբանե ենթարկվում էր Հալեպի թեմին, սակայն 21-րդ դարի սկզբին դառնում է առանձին թեմ։

Ի սկզբանե առաջնորդության ստեղծումը պայմանավորված էր Սիրիայի հյուսիսարևելյան հատվածներում (ալ-Ջազիրա) ստվարացող հայ բնակչությամբ, որոնք Թուրքիայի սահմանն էին անցել Սասունից, Տարոնից, Մոկքից ու այլ նախկին հայաբնակ գավառներից։ 1943 թվականին հայերի թիվն ալ-Ջազիրայում (Ալ-Հասաքայի մարզ) հասնում էր 9788-ի, և ասորիների (31764) և այլ քրիստոնյաների (944) հետ միասին նրանք կազմում էին բնակչության շուրջ մեկ երրորդը։ Ընդ որում, նախորդող տասը տարիներին մարզի ընդհանուր բնակչությունը եռապատկվել էր՝ հիմնականում եկվոր քուրդ բնակչության հաշվին։ Հայերը ալ-Կամիշլիում հիմնել էին սուրբ Հակոբ եկեղեցին, որտեղ գործում էր նաև հայ կաթողիկե սուրբ Հովսեփ եկեղեցին։ Վերջինս հանդիսանում է Կամիշլիի թեմի առաջնորդանիստը։ Սուրբ Հակոբ եկեղեցուց զատ հիմնվել էր նաև «Եփրատ» վարժարանը։ Ի տարբերություն կաթողիկե հայերի՝ առաքելական հայերը հայախոս են։

Հայկական փոքրաքանակ համայնքներ կան նաև ալ-Հասաքայում և որոշ գյուղերում։ Հայկական մյուս խոշոր՝ սուրբ Հովհաննու Կարապետ եկեղեցին կառուցվել է ալ-Հասաքա քաղաքում։

2002-2004 թվականներին առաջնորդական փոխանորդն էր Բաբկեն ծայրագույն վարադապետ Չարյանը, որը մինչ այդ պաշտոնավարել էր Արաբական Միացյալ Էմիրություններում, ԱՄՆ-ում, ապա՝ Իրանում։ Ջեզիրեյի հայոց թեմի ներկայիս առաջնորդն է Փառեն ծայրագույն վարդապետ Վարդանյանը։

## Ծանոթագրություններ

Կատեգորիա:Հայ առաքելական եկեղեցու թեմեր (Կիլիկիա)
Կատեգորիա:սիրիահայ կրոնական կազմակերպություններ
Ֆրանկո Ռոսի

**Ֆրանկո Ռոսի** (. ), 20-րդ դարի իտալացի ռեժիսոր, սցենարիստ, պրոդյուսեր։

## Կենսագրություն
Ծնվել է Ֆլորենցիայում։ Դպրոցն ավարտելուց հետո իրավունք է ուսումնասիրել, ապա աշխատանքի է անցել թատրոնում։ Կինոյում սկզբնական շրջանում եղել է ռեժիսորի օգնական, գործակցել է ճանաչված ռեժիսորներ Մարիո Կամերինիի, Լուիս Տրենկերի, Ռենատո Կաստելանիի, Ալդո Վերգանոյի հետ։ Նրա՝ որպես բեմադրող ռեժիսորի առաջին աշխատանքը եղել է «Դրամանենգները» գեղարվեստական ֆիլմը, որը նկարահանել է 1950 թվականին։ Իսկ առաջին մեծ հաջողությունը կինոյի ասպարեզում նրան բերել է 1954 թվականին նկարահանած «Գայթակղողը» կինոնկարը, որտեղ գլխավոր հերոսի կերպարը մարմնավորել է Ալբերտո Սորդին։ Ֆրանկո Ռոսիի ռեժիսորական հիշարժան աշխատանքներից են նաև «Ընկերներ՝ մինչև մահ-գերեզման» (1955), «Մերկ ոդիսական» (1961), «Սիրո երեք գիշեր» (1964), «Տիկնիկներ» (1965), «Դեմ արա մյուս այտդ» (1974) ֆիլմերը։

Նա աշխատել է նաև իտալական հեռուստատեսությունում, որտեղ 1968 թվականին նկարահանել է «Ոդիսական» սերիալը։ Նրա ամենահայտնի հեռուստատեսային աշխատանքը 1985 թվականին նկարահանած «Quo Vadis?» / «Յո երթաս» մինի սերիալն է։

## Ֆիլմագրություն
Internet Movie Database-ի տվյալներով՝ Ֆրանկո Ռոսին 1952-1994 թվականների միջակայքում մասնակցել է 32 գեղարվեստական կամ հեռուստաֆիլմերի և հեռուստատեսային մինի սերիալների նկարահանմանը։
 
*1950: *I Falsari*
*1952: *Solo per te Lucia*
*1953: *The Counterfeiters*
*1954: 
*1955: *Amici per la pelle*
*1958: *Amore a prima vista*
*1958: *Calypso*
*1959: *Death of a Friend*
*1959: *Everyone's in Love* (supervisor)
*1961: *Nude Odyssey*
*1962: **
*1964: *Controsesso* ("Cocaina di domenica" մասը)
*1964: *High Infidelity* ("Scandaloso" մասը)
*1964: *Three Nights of Love* ("La moglie bambina" մասը)
*1965:  ("Il complesso della schiava nubiana" մասը)
*1965: *Le bambole* ("La minestra" մասը)
*1966: *Make Love, Not War*
*1967: *Le streghe* ("La siciliana" մասը)
*1967: *Una rosa per tutti*
*1968: *Caprice Italian Style* ("Viaggio di lavoro" մասը)
*1968: *L'Odissea* (մինի հեռուստասերիալ)
*1969: *Youth March*
*1971: *Eneide* (հեռուստասերիալ)
*1974: *Il giovane Garibaldi* (մինի հեռուստասերիալ)
*1974: *Two Missionaries* / *Turn the Other Cheek*
*1976: *Pure as a Lily*
*1977: *Come una rosa al naso*
*1977: *L'altra metà del cielo*
*1982: *Storia d'amore e d'amicizia* (հեռուստասերիալ)
*1985: *Quo Vadis?* (մինի հեռուստասերիալ)
*1987: *Lo scialo* (մինի հեռուստասերիալ)
*1987: *Un bambino di nome Gesù* (հեռուստաֆիլմ)
*1994: *Michele va alla guerra* (հեռուստաֆիլմ)

## Ծանոթագրություններ

## Արտաքին հղումներ
* 

Կատեգորիա:20-րդ դարի սցենարիստներ
Կատեգորիա:Իտալացի կինոռեժիսորներ
Կատեգորիա:Իտալացի պրոդյուսերներ
Կատեգորիա:Իտալացի սցենարիստներ
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Աբրամ Մանևիչ

**Աբրամ Անշելովիչ Մանևիչ** (, , , ), բելառուս, ուկրաինացի և ամերիկացի մոդեռնիստ նկարիչ, ծագումով հրեա։

## Կենսագրություն
Ծնվել և մեծացել է Ռուսական կայսրության (ժամանակակից Բելառուս) Մոգիլևի գավառի Մստիսլավլ քաղաքում, որտեղ ապրել է մինչև 20 տարեկան պատրիարքական հրեական ընտանիքում։ Նա վաղ հասակից դրսևորել է նկարելու կարողություն և ծնողները նրան ուղարկել են նկարչի մոտ սովորելու։ Այնուհետև նա գնացել է Կիև և ընդունվել է Կիևի արվեստի դպրոց, որտեղ միաժամանակ սովորել են Կազիմիր Մալևիչը և Բյալինիցկի-Բիրուլյան։ Դպրոցն ավարտելուց հետո ընդունվել է Մյունխենի արվեստի ակադեմիա, որն ավարտել է 1907 թվականին։

Նա իր առաջին աշխատանքները՝ ներառյալ հայրենի քաղաքի բազմաթիվ տեսարանները, ստեղծել է մոդեռնիզմի Մյունխեն-Վիեննա շարժման ոճով։

1913 թվականին Փարիզի Դուրան Ռուել պատկերասրահում տեղի է ունեցել Մանևիչի գործերի շատ հաջող ցուցահանդես։ Դրանից հետո Մանևիչը փորձել է նկարել կուբիզմի ոճով, ինչը հանգեցրել է սեփական գեղարվեստական ոճի ստեղծմանը։

1919 թվականին Ուկրաինայում՝ Տրիպոլիում, սպանվել է նրա կոմերիտական ակտիվիստ որդին։ 1922 թվականին նկարիչը կնոջ և դստեր հետ Մինսկից տեղափոխվել է Լոնդոն, այնուհետև ԱՄՆ, որտեղ ապրել է մինչև իր մահը։ Նա բավականին հայտնի է եղել ԱՄՆ-ում, որտեղ Մանևիչի ստեղծագործությունները հավանող մարդկանց թվում է եղել նաև Ալբերտ Էյնշտեյնը։

Portrait of Lucy.jpg|
Moscow, View Toward the Factory.jpg|
Abraham Manievich. Autumn.jpg|
Abraham Manievich - Birch Trees - Google Art Project.jpg|
Стары Віцебск.jpg|
Artist's Wife.jpg|


## Ծանոթագրություններ

## Գրականություն
* Абрам Маневич. «Альбом репродукцій» / Упор. О. Жбанкова. — К., «Дух і Літера», 2003. — 28 с ISBN 966-7888-48-7.
* «Who was who in American Art: 1564—1974» «Sound View Press» −1999. ISBN 0-932087-57-4.

Կատեգորիա:Ամերիկացի նկարիչներ
Կատեգորիա:Բելառուս նկարիչներ
Կատեգորիա:Ուկրաինացի նկարիչներ
Կատեգորիա:Ռուսական կայսրության անձինք
Ռենատո Կաստելանի

**Ռենատո Կաստելանի** ( . ),  իտալացի կինոռեժիսոր և սցենարիստ։

## Կենսագրություն
Իր ստեղծագործական ողջ կյանքի ընթացքում  նկարահանել է 19 լիամետրաժ ֆիլմ ու մինի-սերիալ և գրել քառասուն ֆիլմի սցենար։ Որպես ռեժիսոր Կաստելանիի դեբյուտը եղել է  *« [http://it.wikipedia.org/wiki/Un_colpo_di_pistola Կրակոց] -ը* (1941 թ.), որը հիմնված է Ա. Ս. Պուշկինի համանուն պատմվածքի վրա։ Նրա « Հույսի երկու գրոշ » ֆիլմը (1952), Օրսոն Ուելսի « Օթելլո »-ի հետ միասին Կաննի կինոփառատոնում արժանացել է « Գրան պրի »-ի (գլխավոր մրցանակի). « Ռոմեո և Ջուլիետ » (1954) ֆիլմի համար, որը Շեքսպիրի պիեսի ադապտացիա է, Կաստելանին ստացել է « Ոսկե առյուծ »՝ Վենետիկի փառատոնի գլխավոր մրցանակը, իսկ « Լեոնարդո դա Վինչիի կյանքը » հեռուստատեսային մինի-սերիալի համար։ (1971)՝ « Ոսկե գլոբուս » 1973 թ. Լայնորեն հայտնի են նաև Կաստելանիի «Հռոմի արևի տակ» (1948), «Ավազակը» (1961) և «Սիրո երեք գիշեր» (1964) ֆիլմերը և « Ջուզեպպե Վերդիի կյանքը » հեռուստատեսային մինի-սերիալը (« Վերդի», 1982)։

## Ֆիլմագրություն

* 1942 — Կրակոց / Un colpo di pistola 
* 1943 — Լեռնցի կինը / La donna della montagna  
* 1944 — Զազա / Zaza
* 1946 — Mio figlio professore  
* 1948 — Հռոմի արևի տակ / Sotto il sole di Roma 
* 1950 — Գարուն / E primavera  
* 1951 — Հույսի երկու գրոշ / Due soldi di speranza  
* 1954 — Ջուլիետ և Ռոմեո  / Giulietta e Romeo 
* 1957 — Երազանքներ՝ արկղում / I sogni nel cassetto 
* 1958 — Դժոխք՝ քաղաքի մեջտեղում / Nella citta l'inferno  
* 1961 — Ավազակը / Il brigante (в советском прокате — «Бунтарь»)
* 1963 — Փոթորկոտ ծովը / Ցնորված ծովը / Գժված ծովը / Mare matto  
* 1964 — Հակասեքս / Controsesso  
* 1964 — Սիրո երեք գիշեր / La vedova, episodio di Tre notti d'amore  
* 1967 — Ի՜նչ ուրվականներ են... / Questi fantasmi 
* 1969 — Կարճ փուլ / Una breve stagione  
* 1971 — Լեոնարդո դա Վինչիի կյանքը / La vita di Leonardo da Vinci (մինի սերիալ)
* 1973 — Վենետիկի պատվին
* 1978 — Il furto della Gioconda  
* 1982 — Ջուզեպե Վերդիի կյանքը / Verdi (սերիալ)

## Պատկերասրահ

File:Varigotti-DSCF0991.JPG|Կաստելանիի անունը կրող նավամատույցը նրա ծննդավայրի՝ Վարիգոտիի նավահանգստում
File:Varigotti-DSCF0992.JPG|Նավամատույցի անվանատախտակը


## Ծանոթագրություններ

## Գրականություն
* 
* 
* 
* 
* 
* 
* 
* Կինո. Հանրագիտարանային բառարան / Գլ. խմբ. S. I. Yutkevich Moscow, Խորհրդային հանրագիտարան, 1987 թ. - Հետ. 174

## Արտաքին հղումներ
* 
* Ренато Кастеллани Архивная копия от 12 февраля 2009 на Wayback Machine на сайте КиноПоиск.Ru

Կատեգորիա:1913 ծնունդներ
Կատեգորիա:1985 մահեր
Կատեգորիա:Անձինք այբբենական կարգով
Կատեգորիա:Դեկտեմբերի 28 մահեր
Կատեգորիա:Իտալացի կինոռեժիսորներ
Կատեգորիա:Իտալացի ռեժիսորներ
Կատեգորիա:Իտալացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Հռոմ քաղաքում մահացածներ
Կատեգորիա:Սեպտեմբերի 4 ծնունդներ
Կատեգորիա:Սցենարիստներ այբբենական կարգով
Քաղցած խաղեր։ Երգեցիկ թռչունների և օձերի բալլադը

**«Քաղցած խաղեր։ Երգեցիկ թռչունների և օձերի բալլադը»** (), ամերիկյան հակաուտոպիական գիտաֆանտաստիկ մարտաֆիլմ ռեժիսոր Ֆրենսիս Լոուրենսի կողմից՝ Մայքլ Լեսլիի և Մայքլ Արնդտի սցենարով։ Այն հիմնված է Սյուզեն Քոլինզի «Երգեցիկ թռչունների և օձերի բալադը» վեպի վրա։ Ֆիլմը «Քաղցած խաղեր» ֆիլմի փրիքվելն է և ֆիլմաշարի հինգերորդ ֆիլմը։ Գլխավոր դերերը կատարել են Թոմ Բլայթը, Ռեյչել Զեգլերը, Ջեյսոն Շվարցմանը, Փիթեր Դինքլեյջը, Ջոշ Անդրես Ռիվերան և Վիոլա Դևիսը։

Համաշխարհային պրեմիերան կայացել է Բեռլինում 2023 թվականի նոյեմբերի 5-ին, ֆիլմի պրեմիերան ԱՄՆ-ում կայացել է 2023 թվականի նոյեմբերի 17-ին, այն քննադատների կողմից ստացել է տարբեր արձագանքներ։

## Դերերում

### Նկարահանումներ
Ֆիլմի նկարահանումները Լեհաստանում սկսվել են 2022 թվականի հունիսին և ավարտվել 2022 թվականի նոյեմբերին։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան մարտաֆիլմեր
Կատեգորիա:Անգլերեն ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Քաղցած խաղեր (ֆիլմաշար)
Կատեգորիա:Ֆրենսիս Լոուրենսի ֆիլմեր
Կատեգորիա:4DX ֆիլմեր
Կատեգորիա:Լեհաստանում նկարահանված ֆիլմեր
Կատեգորիա:Գերմանիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980-ականներին
Անսահման Բեթմեն։ Հրեշների ներխուժում

**«Անսահման Բեթմեն.Հրեշների ներխուժում»** () () երկրորդ մուլտիպլիկացիոն ֆիլմը «Անսահման Բեթմեն (англ. Batman Unlimited: Monster Mayhem) սերիայից, որը նախատեսված է տանը դիտման համար։ Ֆիլմի պրեմիերան կայացել է 2015 թվաանի օգոստոսի 18ին։

## Սյուժե
Հելոուինի ժամանակ Գոտեմ-սիթիի փողոցում անկարգություններ էին անում Պուգալոն, Սոլոմոն Գրանդին, Արծաթե Բանշին և Գլինոլիկին։ Բեթմենը, Կարմիր Ռոբին, Նայթվինգը և Կանաչ Նետը փորձում են կանգնեցնել նրանց, բայց հանցագործներին հաջողվում է փախչել։

Գլինոլիկին իր սեփական աշխատանքի վայրից առևանգում է ծրագրավորող Գոգո Շոտոյին, որը զբաղվում էր վիրտուալ իրականության հիմքով խաղերի ստեղծմամբ։ Ջոկերը պլանավորել էր ստեղծել մի այնպիսի վիրուս, որը շարքից դուրս կհաներ ողջ էլեկտրականությունը։

Ջոկերի հրամանով Սոլոմոն Գրանդին առևանգում է հզոր էներգաբլոկը։ Բեթմենը մոտոցիկլով, որը փոխակերպված կիբեռնետիկ գայլ էր և որը ստեղծել էր դոկտոր Կիրկոմ Լէնգտրոմը, ընկնում է ահաբեկիչների ետևից,  բայց անհաջողության է մատնվում։

Աշխարհիկ երեկույթի ժամանակ, որը նվիրված էր Էներգետիկ քարի գյուտին, Բրյուս Ուէյնը ծանոթանում է Կիբորգի հետ։ Հանկարծ հայտնվում է Ջոկերը իր օգնականների հետ և գողանում սրբությունը։ Բեթմենը ընկնում է նրանց հետևից, սակայն Ջոկերին նորից հաջողվում  է փախչել։ Կիբորգը պարտություն է կրում Գլինոլիկից և մոտոցիկլի ու ինքնաթիռի հետ Բեթմենը ահաբեկիչների ձեռքն է ընկնում, որոնք նրանց վիրուսով են վարակում։

Անալիզ անցկացնելով Բեթմենը և նրա ընկերները հայտնաբերում են Ջոկերի բանդայի գտնվելու վայրը, որտեղ նրանց դեմ կռվում է Կիբորգը և բետտեխնիկան։ Կանխելով վիրուսի տարածվելը, հերոսները հաղթում են չարագործներին։

## Դերերը հնչյունավորել են
* Բեթմեն՝ Ռոդջեր Կրեյգ Սմիթ  
* Ջոկեր` Տրոյ Բեյկեր  
* Կիբորգ՝ Հարի Փեյթոն  
* Կարմիր Ռոբին՝ Յուրի Լովենտալ  
* Կանաչ Նետ՝ Կրիս Դիամանտոպուլոս   
* Նայթվինգ՝ Ուիլլ Ֆրիդել  
* Պուգալո՝ Բրայան Տ. Դելանի   
* Գլինոլիկի՝ Դեյվ Բի Միտչելլ  
* Սոլոմոն Գրանդի՝ Ֆրեդ Տատասկոր  
* Արծաթե Բանշի՝ Կերի Բյուրեր  
* Գոգո Շոտո՝ Նոել Ֆիշեր  
* Ալֆրեդ Պենիուորտ՝ Նիլ Դունկան  
* Կոմիսար Գորդոն՝ Ռիչարդ Էպկար

## Պարգևներ
* 2015 թվականին ֆիլմի կոմպոզիտոր Քևին Ռիպլը պարգևատրվել է «Էննի» մրցանակով «Մուլտֆիլմի երաժշտության մեջ ակնառու նվաճում» անվանակարգում։
* 2015 թվականին «Behind the Voice Actors Awards» մրցանակաբաշխության ժամանակ մուլտֆիլմը պարգևատվել է «Լավագույն դերասանական անձնակազմ», անվանակարգում, իսկ Կերի Վյուրերը Արծաթե Բանշի հնչյունավորման համար պարգևատրվել է «Հնչյունավորման լավագույն դերասանուհի» անվանակարգում։

## Ծանոթագրություններ

## Գրախոսություն

* Review by Randall Cyrenne
* Review by MARC-ALAIN POIRIER
* Review by Monica Meijer
* Review by Heath Holland
* HALLOWEEN COMES EARLY THIS YEAR WITH BATMAN UNLIMITED: MONSTER MAYHEM 
* Review by Bubbawheat
* Review by Sean Markey
* Warner Bros. Cartoon Party

## Արտաքին հղումներ
* DC Comics page

Կատեգորիա:2010-ականների անգլերեն ֆիլմեր
Թանահատ (այլ կիրառումներ)

**Թանահատ** անվանումը կարող է վերաբերել.

* Թանահատ՝ Հայաստանի Վայոց Ձորի մարզի Վերնաշեն գյուղում,
* Թանահատ՝ Հայաստանի Սյունիքի մարզի Արևիս գյուղում,
* Թանահատ՝ Հայաստանի Սյունիքի մարզի Սիսիան համայնքում։
Բալաշով (քաղաք)

**Բալաշով** (), քաղաք Ռուսաստանի Սարատովի մարզում, գտնվում է Խոպյոր գետի ափին։ Բնակչությունը՝ 82․227 (2010 թվականի մարդահամարի տվյալներով)։ Մինչև 1780 թվականը այն հայտնի է եղել որպես *Բալաշովո*։

## Պատմություն
18-րդ դարի վերջից այն հայտնի է եղել որպես Բալաշովո գյուղ ()։ 1780 թվականին նրան շնորհվել է քաղաքի կարգավիճակ և վերանվանվել Բալաշով։

1954-1957 թվականներին եղել է Ռուսաստանի ԽՍՀՄ Բալաշովի մարզի մայրաքաղաքը։

## Վարչական և համայնքային կարգավիճակ
Ըստ վարչական բաժանման Բալաշովը ծառայում է որպես Բալաշովսկի շրջանի վարչական կենտրոն, չնայած նրան, որ այն դրա մաս չի կազմում։ Ըստ վարչական բաժանման, այն քաղաք է մարզային կարգավիճակով՝ վարչական միավոր, որը ունի մարերին հավասար կարգավիճակ։ Ըստ համայնքային բաժանման Բալաշովի շրջանի հետ կազմում է Բալաշովի քաղաքային բնակավայրը։

## Ռազմական
Այնտեղ էր գտնվում Բալաշովի ավիաբազան։

## Աշխարհագրություն
Քաղաքը գտնվում է Խոպյոր գետի ափին։

### Կլիմա
Բալաշովն ունի խոնավ մայրցամաքային կլիմա ( ըդտ Կյոպենի կլիմայի դասակարգման ) երկար ցուրտ ձմեռներով և տաք, հաճախ նաև շոգ ամառներով։

## Բնակչություն

## Հայտնի մարդիկ
* Դենիս Բարիշնիկով - ֆուտբոլիստ
* Յուրի Գառնաև - փորձնական օդաչու
* Անատոլի Վլասով, տեսական ֆիզիկոս, որը նշանավոր է վիճակագրական մեխանիկայի, կինետիկայի և հատկապես պլազմայի ֆիզիկայի բնագավառներում։

## Ծանոթագրություններ

## Արտաքին հղումներ
* Բալաշովի պաշտոնական կայքը (in Russian)
* Բալաշովում գտնվող ընկերությունների տեղեկատու (in Russian)

Կատեգորիա:Ռուսաստանի քաղաքներ
Կատեգորիա:Սարատովի մարզ
Քնարիկ Կորկոտյան

**Քնարիկ Արամի Կորկոտյան** (), մատենագետ, գրադարանագետ, գրադարանավարության և մատենագիտության ամբիոնի վարիչ, բանասիրական գիտությունների թեկնածու։

## Կենսագրություն
Քնարիկ Կորկոտյանը ավարտել է Ախալցխայի միջնակարգ դպրոցը 1945 թվականին։ Սովորել է Երևանի պետական համալսարանի բանասիրական ֆակուլտետի ռոմանոգերմանական բաժնում (1949-1954)։

Ավարտելով համալսարանը՝ 1954 թվականից սկսել է աշխատել Արտաշատի շրջանում որպես գերմաներենի ուսուցչուհի։

1956 թվականին Քնարիկ Կորկոտյանը ընդունվել է Ալեքսանդր Մյասնիկյանի անվան գրադարան։ 1957-1963 թվականներին աշխատանքին զուգահեռ, հեռակա կարգով, ընդունվել և սովորել է Մոսկվայի կուլտուրայի ինստիտուտի գրադարանային ֆակուլտետում։

1959 թվականին Ալ․ Մյասնիկյանի գրադարանում բացվել է հայ գրքի մատենագիտության բաժինը, որտեղ Քնարիկ Կորկոտյանը աշխատել է որպես ավագ մատենագետ։ Հայ գրքի մատենագիտության բաժնում աշխատած տարիներին Նինել Ոսկանյանի և Անթառամ Սավալյանի հետ համատեղ կազմել է «Հայ գիրքը 1512-1800 թթ․» համահավաք մատենագիտական ցանկը։ 1966 թվականին Քնարիկ Կորկոտյանը պաշտպանել է գիտական թեզ «Հայ տպագիր գիրքը Կոստանդնուպոլսում» թեմայով և ստացել բանասիրական գիտությունների թեկնածուի գիտական աստիճան։

Սկսած 1965 թվականից Քնարիկ Կորկոտյանը դասավանդել է Երևանի մակավարժական համալսարանում, իսկ 1970 թվականից՝ կուլտուրայի ֆակուլտետի գրադարանային բաժնում։ 1998-1999թթ։ եղել է գրադարանագիտության և մատենագիտության ամբիոնի վարիչ։

## Գործունեություն
Քնարիկ Կորկոտյանը մի շարք գրադարանագիտական և մատենագիտական գրքերի հեղինակ է։

* Գրադարանային գրացուցակներ։ Մեթոդական ձեռնարկ գրադարանավարների և գրադարանային բաժնիուսանողների համար
* Գրադարանային մատենագիտական դասակարգում։ Աղյուսակներ մասսայական գրադարանների համար
* Գրադարանների կենտրոնացված համակարգի աշխատանքի տեխնիկան։ Հրահանգչա-մեթոդական ցուցումներ և հաշվառման ձևեր
* Գրադարանների կենտրոնացված համակարգի աշխատանքի կազմակերպումը։ Հրահանգներ և հաշվառման ձևեր
* Մատենագիտական նկարագրության կազմման համառոտ կանոններ 
Քնարիկ Կորկոտյանի գրադարանային գործունեության մի կարևոր արդյունքը Ելենա Բաղդասարյանի հետ համատեղ գրադարանային-մատենագիտական դասակարգման (ԳՄԴ) աղյուսակների ռուսերեն հրատարակության թարգմանությունը և տեղայնացումն էր։ 1970-ական թվականներին Հայաստանի գրադարաններում իրականացվեց գրադարանային կենտրոնացված համակարգերի (ԳԿՀ) ստեղծում։ Առանց ԳՄԴ աղյուսակների հրատարակման հնարավոր չէր լինի ԳԿՀ համահավաք գրացուցակների կազմումը, նյութերի նկարագրման և քարտագրման միասնականացումը։

## Ծանոթագրություններ

Կատեգորիա:Հայ մատենագետներ
Կատեգորիա:Հայ գրադարանագետներ
Կատեգորիա:Բանասիրական գիտությունների թեկնածուներ
Բորախտանյութ

**Բորախտանյութ**, բորային միկրոպարարտանյութ։ Փոշի է, պարունակում է ջրալույծ 3% բոր և 20% MgO։ Բորաթթվի արտադրության արգասիք է` բորաթթվի լուծույթի և բոր պարունակող հանքաքարի մայր լուծույթների չորացրած խառնուրդը։ Բորախտանյութ կիրառում են բորով աղքատ հողերում (ճմապոդզոլային, հումուսակար բոնատային, լուծազատված սևահողերում, գորշահողերում և այլն), սերմատու երեքնուկի և առվույտի, բանջարային, տեխնիկական մշակաբույսերի և այլնի, հիմնական և նախացանքային պարարտանյութի հետ, սերմերի նախացանքային մշակման և արմատային լրացուցիչ պարարտացման համար։ Բորախտանյութ օգտագործում են բարդ պարարտանյութերի բաղադրության մեջ։

Կատեգորիա:Պարարտանյութեր
Կանադայի թեմ

[մինի|[Սուրբ Հակոբ տաճար (Մոնրեալ)|Սուրբ Հակոբ տաճար, Մոնրեալ]]

**Կանադայի թեմ**, Հայաստանյայց առաքելական սուրբ եկեղեցու՝ Հյուսիսային Ամերիկայի տարածքում գտնվող, Մեծի Տանն Կիլիկիո Կաթողիկոսությանը պատկանող թեմերից մեկը, որը ներկայացնում է առաքելական կանադահայության մի մասի հոգևոր կյանքը։ Կենտրոնը Մոնրեալ քաղաքի սուրբ Հակոբ տաճարն է։ Թեմի առաջնորդներից է եղել Մեղրիկ եպիսկոպոս Բարիքյանը, 2022 թվականից առաջնորդն է Բաբկեն Չարյանը։

## Պատմություն
[մինի|[Սուրբ Մարիամ Աստվածածին եկեղեցի (Տորոնտո)|Սուրբ Մարիամ Աստվածածին եկեղեցի, Տորոնտո]]
Կանադայի թեմն առանձնացել է 21֊րդ դարի սկզբին՝ 1957 թվականին կազմավորված Հյուսիսային Ամերիկայի արևելյան նահանգների և Կանադայի թեմից, որն այդ ժամանակ վերաձևակերպվել է երկու ինքնուրույն թեմի։ Կանադայում Էջմիածնի ենթակայությամբ գործող թեմի գոյության պայմաններում մեկ այլ թեմի հիմնումը տարաձայնություններ առաջացրեց երկու կաթողիկոսությունների միջև։ Ավելին, երկու տարի անց Գարեգին Բ-ն նորաստեղծ թեմը համարեց «հակականոնական»։ Հունաստանի և Միացալ նահանգների շարքում Կանադան դարձավ երրորդը, որտեղ գոյություն ունեն երկու նույնանուն հայ առաքելական եկեղեցիներ։ Այդուհանդերձ, Կիլիկիո կաթողիկոսությունը թեմական ներքին բաժանումները համարում է իր ներքին գործը։ Թեմը ներգրավված է ոչ միայն Քվեբեկում ֆրանսերենը որպես երկրորդ լեզու համարող լիբանանահայերի հոգևոր կյանքում, այլև Օնտարիոյում։

Մեծի Տանն Կիլիկիո կաթողիկոս Արամ Ա-ն պարբերաբար այցելում է Կանադա՝ մասնակցելու ոչ միայն Հյուսիսային Ամերիկայի երեք թեմերի խնդիրների քննարկմանը, այլև հանդիպելու քաղաքական առաջնորդների ու դիվանագետների հետ։ 2023 թվականի հունիսին կաթողիկոսը հանդիպել է Կանադայի վարչապետ Ջասթին Թրյուդոյին և հայտնել այն մասին, որ կաթողիկոսությունը, ինչպես հարյուր տարի առաջ, հիմա ևս աթոռի դեգերումների մեջ է։ Դրան ի պատասխան վարչապետը վստահեցրել է, որ կանադահայությունը ուժեղ է և կենսունակ։ Նման դեգերումների պատճառը Մերձավոր Արևելքում, մասնավորապես՝ Լիբանանում ու իր հարևան Սիրիայում, Թուրքիայում, Իսրայելում ու Պաղեստինում տեղի ունեցող ռազմական գործողություններն են, որոնք հաճախակի էին դարձել 20-րդ դարի վերջին քառորդից։

## Եկեղեցիներ
* Սուրբ Գևորգ եկեղեցի, Լավալ
* Սուրբ Մարիամ Աստվածածին եկեղեցի, Տորոնտո
* Սուրբ Գրիգոր Լուսավորիչ եկեղեցի, Վանկուվեր
* Սուրբ Նշան եկեղեցի, Քեմբրիջ
* Սուրբ Պողոս եկեղեցի Սենթ Քեթրինզ, Օնտարիո.
* Սուրբ Վարդան եկեղեցի, Վինիպեգ
* Սուրբ Ստեփանոս եկեղեցի, Վինձոր

## Նշումներ

## Ծանոթագրություններ

Կատեգորիա:Կանադայի թեմ
Հացավան (այլ կիրառումներ)

**Հացավան** անունը կարող է վերաբերել՝

* Հացավան՝ գյուղ Արցախի Հանրապետության Մարտակերտի շրջանում (գտնվում է Ադրբեջանի զինված ուժերի վերահսկողության ներքո),
* Հացավան՝ գյուղ  Հայաստանի Սյունիքի մարզի Սիսիան համայնքում,
* Հացավան՝ գյուղ  Հայաստանի Կոտայքի մարզում։
Ֆաբիո Ասունսան

**Ֆաբիո Ասունսան**(), բրազիլացի դերասան և թատրոնի ռեժիսոր։

## Կենսագրություն
Դերասանական կարիերան սկսել է, լինելով 19-ամյա ուսանող, 1990 թվականի կատարելով իր առաջին դերը «Իմ սեր, իմ տխրություն»։ Դերասանին նշանակվեց «հերոս-սիրահարի» դեր, բայց այն դերը, որը բերեց իրեն իր առաջին նշանակալից մրցանակները քննադատների կողմից, չարագործ Ռենատո Մենդեսի դերն էր 2004 թվականի «հայտնիություն» հեռուստասերիալում։ 1994 թվականից սցենարիստ Ժիլբերտու Բրագան, առաջարկում էր նրան իր համարյա բոլոր սերիալների գլխավոր («Իմ Հայրենիք», «Լաբիրինթ», «Ցանկության փառքը», «Հայտնիություն», «Արևադարձային դրախտ»)։

2008 թվականին «Բիզնես՝ ճապոներեն» սերիալի հերթական նկարահանումների ընթացքում, նկարահանման հրապարակում նա չկարողացավ կատարել իր մասնագիտական պարտականություննները, նա վատ ֆիզիկական կարգավիճակում էր։ Շուտով պարզվեց, որ դերասանի նման վիճակի պատճառը թմրանյութերի օգտագործումն է. В конце 2009 года вернулся на телеэкраны. Сам он заявлял, что после прохождения курса стал «взрослее»

1990-ականներին Ասունսանը հարաբերությունների մեջ էր դերասանուհիներ Քրիստիանա Օլիվեյրայի և Քալուդի Աբրեույի հետ։ 2002 թվականից 2005 թվականները դերասանը ամուսնացած է եղել պրոդյուսեր Պրիսցիլա Բորգոնովիի հետ։ 2003 թվականի հունվարի 21-ին ծնվեց նրանց որդին՝ Ժոաուն։ Իսկ 2011 թվականին ծնվեց Ասունսանի աղջիկ Էլլա Ֆելիպան, ում մայրը լուսանկարիչ Կարինա Տավարեսն էր։ 2020 թվականի հոկտեմբերի 1-ին նա ամուսնացել է Անա Վերենայի հետ։

## Կինեմատոգրաֆիա
### Հեռուստատեսություն

* 2015 — *Բացարձակ անհամեմատելի* — Արթուր
* 2010 — Դալվա և Էրիվելտո. սիրո երգ— Էվիվելըտո Մարտինշ
** 2008 — *Շահավետ բիզնես* — Էյտոր
* 2007 — *Արևադարձային դրախտ* — Դանիել Բաստոս
* 2006 — *Ժ.Կ.* — էպիզոդ
* 2006 — *Բելիսսիմա*— Մարսելո Ասսումպսոնի ձայն
* 2005 — *Ճանապարհ*— Դոկտոր Ռիչարդ Ֆիննեգան- 2003 — *Սլավա*— Ռենատու Մենդես
* 2002 — *Ուսանողի սիրտը* — Էդուարդո Ֆեյտոզա
* 2001 — *Մայաների ընտանիք* — Կարլոս Էդուրդո դի Մայա
* 1999 — *ցանկության փառքը* — Ինասիո Սոբրալ
* 1998 — *Լաբիրինտ* — Անդրե Մեյրելես
** 1997 — *Սիրո անունից* — Մարսելո դի Բայրոս Միտա
* 1996 — Ճակատագրական ժառանգություն — Մարկուս Մետզենգա
* 1994 — *Իմ հայրենիք* — Ռոդրիգո Լապորտ
* 1993 — *Իմ երազանքը* — Ժորժի Կանդեյաս դի Սա
* 1992 — *Մարմնով և հոգով* — Կայո Պաստորե
* 1991 — *Վամպ*— Ֆելիպե Ռոշե
** 1990 — *Իմ սեր, իմ տխրություն* — Մարկո Անտրինո Վենտուրինի

### Ֆիլմեր
* 2000 — Երկու անգամ Էլենայի հետ — Պոլիդորու
* 2000 — Նշանակված ժամ — Սիկրանու
* 2001 — Բելլինին և Սֆինքնսերը — Բելլինի
* 2003 — Քրիստինան ցանկանում է ամուսնանալ — Պաուլու
* 2004 — Ջրային հայելի. Ճանապարհորդություն Սան Ֆրանցիսկո գետի երկայնքով — Էնրիկե
* 2004 —  Սեքս, սեր և դավաճանություն — Թոմաս
* 2007 — Կուզեն Բազիլիո — Բազիլիո
* 2008 — Բելլինին և սատանան — Ռեմո Բելլինին
* 2009 — Սկզբից մինչև վերջ — Ալեքսանդր

## Ծանոթագրություններ

Կատեգորիա:Բրազիլացի դերասաններ
Կատեգորիա:Բրազիլացի թատերական ռեժիսորներ
Կատեգորիա:Հեռուստատեսային դերասաններ
Պանելային քննարկում

[մինի| Պանելային քննարկում [Ֆլեշ (հեռուստասերիալ, 2014)|«Ֆլեշ» հեռուստասերիալի դերասանական կազմի հետ 2015 թվականի *PaleyFest*-ում]]
**Պանելային քննարկում** (նաև՝ *պանելային բանավեճ* կամ պարզապես՝ *պանել*), որոշակի թեմայի քննարկում մի խումբ մարդկանցով լսարանի առջև, որպես կանոն, գիտական, գործարար կամ ակադեմիական կոնֆերանսների, երկրպագուների համաժողովների կամ հեռուստատեսային շոուների ժամանակ։ Սովորաբար քննարկումը վարում է մոդերատորը, որը ղեկավարում է քննարկումը, երբեմն հարցեր է տալիս լսարանին և փորձում է քննարկումը դարձնել տեղեկունակ և հետաքրքիր։

## Ձևաչափ
[մինի| [Քայլող մեռյալները (հեռուստասերիալ)|«Քայլող մեռյալները» սերիալի պանելային քննարկման հաղորդավար Քրիս Հարդվիքը լուսանկարվում է դերասաններ Էնդրյու Լինքոլնի, Սթիվեն Յոնի, Լոուրեն Քոհենի, Մայքլ Քադլիցի և Դանայ Գուրիրայի հետ 2014 *Comic-Con*-ում։]]
Պանելային բանավեճի տիպիկ ձևաչափը մոդերատորի ելույթն է լսարանի առջև։

Պանելային քննարկումների ձևաչափն օգտագործում են այնպիսի հեռուստատեսային շոուներ, ինչպիսիք են Real *Time with Bill Maher*-ը, *Loose Women*-ը, *The Nightly Show with Larry Wilmore*-ը, այն մասամբ օգտագործում է նաև *Meet the Press*-ը։ Այս ձևաչափը հանդիպում է նաև հեռուստատեսային վիկտորինաներում, օրինակ՝ *QI*-ում և *Never Mind the Buzzcocks*-ում․ այս դեպքում երբեմն օգտագործվում է «պանելային խաղեր» եզրույթը։

## Երկրպագուների կոնվենցիաներ
Պանելային քննարկումները սկսել են ժողովրդականություն վայելել գիտաֆանտաստիկ ժանրի երկրպագուների կոնվենցիաներում, ինչպիսիք են, օրինակ, *San Diego Comic-Con*-ը և *New York Comic-Con-*ը, որոնց մասնակցելու համար մարդիկ հերթ են կանգնում։ Նման միջոցառումների ժամանակ երբեմն կարելի է դիտել դեռ չթողարկված ֆիլմերի կամ համակարգչային խաղերի հատվածներ։ Պարզվել է, որ նման նախնական ցուցադրությունները մեծացնում են բլոկբաստերների ժողովրդականությունը հետագա տարիներին։

Կինոարդյունաբերությունում առաջին նման քննարկումներից մեկը տեղի է ունեցել 1976 թվականին *San Diego Comic-Con*-ում, երբ հրապարակախոս Չառլզ Լիփինքոթը «փոքր-ինչ թերահավատ տրամադրված» հանդիսատեսին ներկայացրել է «Աստղային պատերազմներ» ֆիլմի սլայդ-շոուն։ Հինգ տարի անց *San Diego Comic-Con 1981*-ում, երբ այս պրակտիկան դեռ տարածված չէր, «Շեղբի վրայով վազողը» ֆիլմի քննարկման ժամանակ ցուցադրվել է կարճ ֆիլմ-անոնս։ 2000 թվականին «Մատանիների տիրակալը։ Մատանու եղբայրություն» ֆիլմի նախադիտումը սկիզբ է դրել բարձր ժողովրդականություն վայելող պանելային ներկայացումների դարաշրջանին։

## Տես նաև
* Մամլո ասուլիս

## Ծանոթագրություններ

Կատեգորիա:Կապ
Կատեգորիա:Կոնֆերենցիաներ
Կատեգորիա:Հանրային կապերի տենխնիկաներ
Կատեգորիա:Հասարակագիտական ուսումնասիրություններ
Կատեգորիա:Հասարակական իրադարձություններ
Կատեգորիա:Հավաքներ
Կատեգորիա:Հրապարակային խոսք
Կատեգորիա:Շփում
Կատեգորիա:Ուսումնական մեթոդներ
Խնձորենու սղոցող

**Խնձորենու սղոցող** (), խնձորենու վնասատու։

## Նկարագրություն
Մարմինը (երկարությունը՝ 6–7 մմ) ներքևից դեղին է, իսկ վերևի կողմում՝ գորշասև։ Թևերն անգույն են։ Թրթուրն ունի 10 զույգ ոտքեր։ Տարածված է Արևմտյան Եվրոպայում, Ռուսաստանում, Մոլդովայում, Ուկրաինայում և այլն։ Հայաստանում հանդիպում է հյուսիս-արևլյան շրջաններում, Երևանի շրջակա խնձորուտներում։ Թրթուրը ձմեռում է հողում (1–16 սմ խորություն), հարսնյակավորում է վաղ գարնանը, հասունների թռիչքը՝ ապրիլի վերջերին։ Ձվադրում են (50–80 ձու) ծաղկակոկոնների բաժակաթերթիկների հիմքում՝ էգի կողմից սղոցաձև ձվադիրով բացված անցքի մեջ։ Ձվի զարգացումը՝ 7–10 օր։ Տարեկան տալիս է 1 սերունդ։ Ձվից դուրս եկած թրթուրները սնվում են նոր ձևավորված պտուղներով։ Խնձորենու սղոցողը  վնասում է միայն խնձորենուն։

### Պայքարի միջոցառումները
Խնձորենու սղոցողի դեմ պայքարում են վեգետացիայի ընթացքում ծառերի մշակմամբ՝ ագրորի (400 գ/լ), անթիոյի (250 գ/լ), դանադիմի (400 գ/լ) խտացված էմուլսիաներով և այլ քիմիական միջոցներով։

Կատեգորիա:Վնասատուներ
Ռեյ Ռոմանո

**Ռեյմոնդ Ալբերտ «Ռեյ» Ռոմանո** (,), ամերիկացի դերասան և սթենդ ափ կատակերգու, որը հայտնի է «Բոլորը սիրում են Ռայմոնդին» սիթքոմում գլխավոր դերով։

## Կենսագրություն
Ռոմանոն ծնվել է 1957 թվականին Նյու Յորքում՝ երաժշտության ուսուցիչ Լյուսիի և ռիելթոր և ինժեներ Ալբերտ Ռոմանոյի ընտանիքում։ Ավարտել է Նյու Յորքի քաղաքային համալսարանը, որտեղ սովորել է հաշվապահություն։

Ռոմանոն ստացել է «NewsRadio» սիթքոմի գլխավոր դերերից մեկը, սակայն շուտով այդ դերը տրվել է Ջո Ռոգանին։ Դրանից հետո Ռոմանոն մասնակցել է «Երեկոյան շոու Դեյվիդ Լետերմանի հետ»-ին, որտեղ հանդես է եկել իր ստենդափ համարներով։ Նրան լայն ճանաչում է բերել «Բոլորը սիրում են Ռայմոնդին» սիթքոմի գլխավոր դերը, որի համար 2002 թվականին նա արժանացել Է «Էմմի» մրցանակի, ինչպես նաև երեք անգամ արժանացել է ԱՄՆ կինոդերասանների գիլդիայի մրցանակին։ Ռոմանոն մասնակցել է նաև «Ով է ուզում դառնալ միլիոնատեր» ծրագրի ամերիկյան տարբերակի թողարկումներից մեկին՝ շահելով 125 000 դոլար՝ հօգուտ Նյու Յորքի ոստիկանության դեպարտամենտի։ 2001 թվականին ամերիկյան մալուխային E ցանցը ընդգրկել է նրան Տարվա լավագույն արտիստների քսանյակում։ 2005 թվականին նա «Սիմփսոններ» մուլտսերիալի «Մի վախեցիր տանիքագործից» սերիայում հնչյունավորել է Ռեյին՝ Հոմերի ընկերոջը։ Ռոմանոյի ձայնով խոսում է նաև մամոնտ Մանֆրեդը «Սառցե դարաշրջանի» բոլոր հինգ մասերում։ Ռեյ Ռոմանոն 1987 թվականից ամուսնացած է Աննա Ռոմանոյի հետ, ունի չորս երեխա։

## Ծանոթագրություններ

## Արտաքին հղումներ
* Официальный сайт

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Օսկար Բենթոն

**Օսկար Բենթոն** (, ), հոլանդացի երաժիշտ և կոմպոզիտոր, «Oscar Benton Blues Band» խմբի ղեկավար։ Նա համբավ է ձեռք է բերել 1968 թվականին՝ Լոսդրեխտի ջազի փառատոնում զբաղեցնելով երկրորդ տեղը։

## Անձնական կյանք
Բենթոնը ծնվել է 1949 թվականի փետրվարի 3-ին Հաառլեմում։ Նա կոնսերվատորիայում սովորել է մանդոլին և ջութակ նվագել։

Մահացել է Էյմեյդեն քաղաքում 2020 թվականի նոյեմբերի 8-ին։

## Կարիերա
### Մասնակցություն խմբում
Իր խմբի առաջին կազմը Օսկար Բենթոնը հավաքել է Հաառլեմում 1967 թվականին։ Երաժիշտներն իրենց համար անգլալեզու կեղծանուններ են վերցրել։ Պետեր վան Կաուտենը (բասիստ) դարձել է Հենք Հոքինս, Հերման Սովերեյնը (հարվածային գործիքներ)՝ Թաննի Լենտ, իսկ Ֆերդինանդ վան Էյսը՝ Օսկար Բենթոն։

1968 թվականին ձայնագրվել է նրա «Feel So Good» առաջնաելութային ալբոմը, իսկ «Loosdrechtse Jazz festival» փառատոնում ելույթից հետո՝ երկրորդը՝ «The Blues Is Gonna Wreck My Life»-ը, որը հայտնվել է  բրիտանական չարթերում։

1974 թվականին խումբը կազմալուծվել է, Բենթոնը փորձել է սկսել սոլո կարիերա։

Բենթոնը հաջողության է հասել 1981 թվականին, այն բանից հետո, երբ Ալեն Դելոնը օգտագործել է նրա «Bensonhurst Blues» երգը «Ոստիկանի մաշկի համար» ֆիլմում։ Արդյունքում երգը դարձել է թիվ մեկ հիթ շատ երկրներում, այդ թվում՝ Ֆրանսիայում, Ռումինիայում, Բուլղարիայում, Ճապոնիայում, Մարոկկոյում, Հոլանդիայում և Իսրայելում։ Ու թեև երգի հեղինակն ու առաջին կատարողը Արտի Կապլանն է, այն հայտնի է դարձել հենց Օսկար Բենթոնի կատարմամբ։

1987 թվականին «Oscar Benton Blues Band» խումբը վերամիավորվել է և այդ կազմում գործել է մինչև 1993 թվականը։ Խումբը մեծ հաջողություն է ունեցել հանրության շրջանում, ելույթ  է ունեցել «Amsterdam Blues Festival» և «Belgium Rhythm & Blues Festival» փառատոններում։

### Սկավառակագրություն
* Ստուդիական ալբոմներ
** 1968 — Feel So Good
** 1969 — The Blues Is Gonna Wreck My Life
** 1971 — Benton '71
** 1972 — Draggin' Around
** 1974 — Bensonhurst Blues
** 1989 — Blues Party
** 1993 — Best Part Of My Life
** 2004 — Home
** 2011 — Oscar Benton Is Still Alive
** 2018 — I Am Back
** 2019 — Mirrors Don’t Lie (вместе с Johny Laporte)
* Սինգլներ և  EP
** 1969 — Have You Seen My Wife
** 1969 — ('T Ain't) Nobody's Business (If I Do)
** 1970 — Somebody's Stolen Your Heart
** 1989 — Where Will I Go?
* Ժողովածուներ
** 1972 — The Best Of
** 1989 — The Best Of Oscar Benton
* Համերգային ալբոմներ
** 1990 — Live!
** 2019 — The Oscar Benton Bluesband Live At Haarlem Jazz & More

## Ծանոթագրություններ

Կատեգորիա:Հոլանդացի երգիչներ
Կատեգորիա:Հոլանդացի երաժիշտներ
Կատեգորիա:Հոլանդացի կոմպոզիտորներ
Հովակիմյան

**Հովակիմյան**, հայկական ազգանուն։

## Ազգանունը կրողներ
* Աշխեն Հովակիմյան (1854-1899), գիտնական-այգեգործ։
* Ալբերտ Ալբերտի Հովակիմյան (ծնվ. 1991), ֆուտբոլիստ։
* Աննա Վիկտորի Հովակիմյան, ակնաբույժ։ 
* Աշոտ Արտեմի Հովակիմյան (ծնվ. 1961), դիվանագետ։
* Արտավազդ Անուշավանի Հովակիմյան (1938-1995), բանաստեղծ, արձակագիր։
* Արթուր Հովակիմյան (ծնվ. 1983), երաժիշտ։ 
* Բախտիար Մարդանի Հովակիմյան (1926-2022), թատերագետ, բանասեր, մատենագետ։
* Գագիկ Մանուելի Հովակիմյան (1912), կենսաքիմիկոս։
* Գեորգի Գեորգիի Հովակիմյան (ծնվ. 1952), դերասան։
* Իրինա Ռուբենի Հովակիմյան (ծնվ. 1945), ճարտարագետ-էլեկտրամեխանիկոս, տնտեսագետ։
* Խաչիկ Հովսեփի Հովակիմյան (1926-1995), քաղաքական, հասարակական գործիչ։
* **[[Հայկ Հովակիմյան (այլ կիրառումներ)|Հայկ Հովակիմյան]]**
** Հայկ Բադալի Հովակիմյան (1898-1967), հետախույզ, գեներալ-մայոր։
* **[[Հրայր Հովակիմյան (այլ կիրառումներ)|Հրայր Հովակիմյան]]**
** Հրայր Մեսրոպի Հովակիմյան (1908-1990), թատերագետ։
** Հակոբ Սահակի Հովակիմյան (ծնվ. 1953), վիրաբույժ, Հայաստանի ազգային հերոս։
* Հարություն Հովակիմյան (ծնվ․ 1990), բանաստեղծ։
* Հրաչյա Կարլենի Հովակիմյան (ծնվ. 1960), ուրոլոգ։
* Մառլենա Ժիրայրի Հովակիմյան (ծնվ. 1942[1]), քիմիկոս-օրգանիկ։
* Միքայել Երջանիկի Հովակիմյան (ծնվ. 1954), օպերային դերասան։
* Նաիրա Վիկտորի Հովակիմյան (ծնվ. 1966), կառավարման տեսաբան
* Սերյոժա Շամիրի Հովակիմյան (1920-1945), գրող, զինվորական։
* Սուրեն Գալուստի Հովակիմյան (1911-1991), մանկավարժ, ճարտարագետ։
* Վահագն Հովակիմյան (ծնվ. 1974), քաղաքական գործիչ, իրավաբան, լրագրող։
* Վահե (Վլադիմիր) Կարապետի Հովակիմյան (1929-1995), բանաստեղծ, թարգմանիչ։
* Վաղինակ Ոսկանի Հովակիմյան (ծնվ. 1925), լրագրող, գրող։
* Վարդգես Վաղինի Հովակիմյան (ծնվ. 1955), պետական և քաղաքական գործիչ։
* Վարոս Սարգսի Հովակիմյան (1923-2002), գրող, բանաստեղծ, թարգմանիչ, խմբագիր։
* Տաթև Հովակիմյան (ծնվ. 1992), թատրոնի և կինոյի դերասանուհի։

## Հաստատություններ
* Դարուհի-Հովակիմյան երկրորդական վարժարան, միջնակարգ դպրոց Բեյրութում։
* Հովակիմյան-Մանուկյան վարժարան, տղաների երկրորդական կրթական հաստատություն Բեյրութում։

## Գրական հերոսներ
* *Հովակիմյան (քաղբաժնի պետ)*, Արամ Վարդանյանի «Մեղավոր հոգու շշունջը» վեպի հերոսներից։

## Տես նաև
* Հովակոմյան
* Հովակիմյանց

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հունարեն հիմքով ազգանուններ
Կատեգորիա:Եբրայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կառլ Դիդրիխ Բադեր

**Կառլ Դիդրիխ Բադեր** (; ), ամերիկացի դերասան, հայտնի է «Ծանոթություն սպարտացիների հետ», «Վամպիրի Հիկին» և «Շատ քաղցած խաղեր» պարոդիական կատակերգություններում իր դերերով։

## Կեսագրություն
Կարլ Դիդրիխ Բադերը ծնվել է 1966 թվականի դեկտեմբերի 24-ին՝ Ալեքսանդրիայում (Վիրջինիա)։ Նրա ծնողները գերմանական ծագում ունեն՝ քանդակագործ Գրետա Բադերը և քաղաքական գործիչ Ուիլյամ Բենքս Բադերը։ Նրա հայրական նախապապը՝ Էդվարդ Լոուրենս բադերը, Նյու Ջերսի նահանգի Ատլանտիկ Սիթիի քաղաքապետն էր։ Երբ Դիտրիխը երկու տարեկան էր, նրա ընտանիքը տեղափոխվեց Փարիզ, բայց նա վերադարձավ ԱՄՆ՝ սովորելու «Groveton High School»-ում։ Ավարտել է Ալեքսանդրիայի Williams High School-ը և սովորել Հյուսիսային Կարոլինայի արվեստի համալսարանում՝ *University of North Carolina School of the Arts*։ 1998 թվականից Բադերն ամուսնացած է Դալսի Ռոջերսի հետ, ով նույնպես հանդիսանում է դերասանուհի։.

## Կարիերա
«Հաջորդ սերունդը», «Քվանտային ցատկը», «Ախտորոշումը՝ սպանություն» և «Զվարճալի ընկերությունը» դերերից հետո, Բադերը 1993 թվականին խաղացել է իր առաջին գլխավոր դերը «Վտանգավոր թատրոն» սերիալում։ Նույն թվականին նա իր դեբյուտը կատարել է կինոյում՝ նկարահանվելով «the Reddlery in Beverly Hills» ֆիլմում, իսկ հետո վերադարձել է հեռուստատեսություն՝ խաղալով «Դրյու Քերիի շոուն»՝ սկսած 1995 թվականից։

Բադերը հնչյունավորել է բազմաթիվ անիմացիոն ֆիլմերի և սերիալների կերպարներ, ինչպիսիք են «Լեռան թագավորը», «Հերկուլեսը», «Սառցե դարաշրջանը», «Սիմփսոնները», «Buzz Lightyear from Star Team» և «Պինգվինները Մադագասկարից»։ 1999 թվականին նկարահանվել է «Գրասենյակային տարածք» ֆիլմում, իսկ 2004 թվականին՝ «Նապոլեոն Դինամիտ» և «Եվրոտուր» ֆիլմերում։

2010 թվականին Բադերը խաղացել է Չարլիի դերը «Փախած աշխատանք» հեռուստասերիալում։ 2012 թվականին նա «Նապոլեոն Դինամիտ» մուլտսերիալում հնչեցրել է համանուն ֆիլմից իր կատարած կերպարը։ Նա մարմնավորել է ռուս տիեզերագնաց Յուրիին՝ Դիսնեյի «Տիեզերական ընկերներ» ֆիլմում։

Բադերը հնչյունավորել է տարբեր կերպարների Բեթմենի մասին մի քանի մուլտֆիլմերում՝ «Բեթմեն», «Ապագայի Բեթմեն» և «Բեթմեն՝ խիզախ և համարձակ», ինչպես նաև Գայ Գարդները «Կանաչ լապտեր» մուլտսերիալում։

## Ֆիլմագրություն
### Ֆիլմեր և հեռուստասերիալներ

### Համակարգչային խաղեր

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Կատեգորիա:Աուդիոգիրք կարդացողներ
Կատեգորիա:Ամերիկացիներ գերմանական սերմամբ
Կատեգորիա:Ամերիկացի տղամարդ կատակերգուներ
Տետանիա

**Տետանիա** (՝ ձգվածություն, լարվածություն, ջղաձգություն), բժշկական տերմին, որը վերաբերում է մկանների ակամա ցավոտ կծկումներին, որոնք կարող են առաջանալ հիվանդության կամ այլ պայմանների պատճառով, որոնք մեծացնում են մկանային բջիջների կամ նյարդերի հաճախականության գործողության ներուժը, որոնք ջղագրգռում են դրանք։ Ընդհանուր առմամբ, տետանիան ներառում է կապված զգայական խանգարումներ։

Փայտացումից առաջացած մկանային սպազմերը չեն դասակարգվում որպես տետանիա։

Տետանիայի նոպաները տատանվում են չափավոր ախտանիշներից, որոնք ներառում են ծայրամասային և դիստալ պարեստեզիա, հիպերվենտիլացիա, որն ուղեկցվում է շնչառական անբավարարությամբ, սրտխփոցով, գլխապտույտով, սրտխառնոցով և կարպոպեդալ սպազմով, մինչև կյանքին սպառնացող ավելի ծանր ախտանիշներ, ինչպիսիք են ընդհանրացված նոպաները, գիտակցության կորուստը, լարինգոսպազմը, սրտամկանի իշեմիան և առիթմիան։

Մանկաբարձության մեջ, որպես առանձին պաթոլոգիական վիճակ, առանձնանում է հղի կանանց տետանիան, որը տեղի է ունենում հղիության առաջին եռամսյակում։

## Պատճառներ
* Սովորաբար տետանիայի պատճառը կալցիումի բացակայությունն է։ Ֆոսֆատի ավելցուկը (ֆոսֆատ-կալցիում բարձր հարաբերակցությունը) կարող է նաև սպազմեր առաջացնել։
* Պարաթիրոիդ գեղձի պակասը կարող է հանգեցնել տետանիայի։
* Ածխածնի երկօքսիդի ցածր մակարդակը առաջացնում է տետանիա՝ փոխելով ալբումինի կապը կալցիումի հետ, այնպես որ կալցիումի իոնացված (ֆիզիոլոգիապես ազդող) բաժինը նվազում է։ Ածխածնի երկօքսիդի ցածր մակարդակի ընդհանուր պատճառներից մեկը հիպերօդափոխումն է։
* Մագնեզիումի ցածր մակարդակը կարող է հանգեցնել տետանիայի։ 
* Clostridium tetani տոքսինը գլիցինի միջնորդությամբ և ԳԱԿԹ-էրգիկ նեյրոհաղորդման արգելակման միջոցով կարող է հանգեցնել նոպաների, բայց դա տետանիա չէ։
* Կոնի համախտանիշ։

## Բուժում
Տետանիա առաջացրած հիվանդության բուժումը պարտադիր է։

## Ծանոթագրություններ

Կատեգորիա:Մարդկային հիվանդության ախտանիշներ
Ֆուտբոլային ակումբ «Բարսելոնան» 2021/2022 մրցաշրջանում

**2021/2022 սեզոն**, «Բարսելոնա» ֆուտբոլային ակումբի պատմության մեջ 122-րդ սեզոնը և ակումբի համար 91-րդ մրցաշրջանը Իսպանիայի առաջնությունում։

2003-2004 թվականներից ի վեր սա առաջին տարին էր, երբ Լիոնել Մեսսին ոչ մի հանդիպում չի անցկացրել հիմնական կազմում։

Սերխիո Բուսկետսը դարձավ ֆուտբոլային ակումբի նոր ավագը։

## Համազգեստ
Ակումբային համազգեստի արտադրողը Nike-ն է։ Ակումբի գլխավոր հովանավորը, որի տարբերանշանը պատկերված է մարզաշապիկի վրա, Rakuten-ն է։ Տնային հանդերձանքը պաշտոնապես ներկայացվել է հունիսի 15-ին։ Սեպտեմբերի 9-ին ներկայացվեց տնային հատուկ մարզահագուստը, որով թիմը կմասնակցի եվրագավաթային մրցաշարերի հանդիպումներին։





## Թիմ կազմը
### Հիմանական կազմ
*Ֆուտբոլիստների հանդիպումներն ու գոլերը տրվում են այս մրցաշրջանի վերջում:*

### Երիտասարդական կազմ

## Տրանսֆերներ
### Եկել են ակումբ

Ընդհանուր եկամուտը։  € 64 000 000

### Եկել են վարձով

### Դուրս են եկել թիմից

Ընդհանուր Եկամուտը  € 53 500 000

### Վարձով է գնացել

## Մրցաշրջանի վիճակագրություն
### Խաղեր և Գոլեր

### Ռմբարկուներ
*Ներառում է բոլոր պաշտոնական խաղերը։ Ցուցակը դասավորված է ըստ վերջնական արդյունքի։*

### Ասիստենտներ
Ներառում է բոլոր պաշտոնական խաղերը։ Ցուցակը դասավորված է ըստ վերջնական արդյունքի։

### Գոլ + Փոխանցում
*Ներառում է բոլոր պաշտոնական խաղերը։ Ցուցակը դասավորված է ըստ վերջնական արդյունքի:*

### «Չոր» հանդիպումներ
*Ներառում է բոլոր պաշտոնական խաղերը։ Ցուցակը դասավորված է ըստ վերջնական արդյունքի։*

### Կարգապահական ցուցանիշներ
*Ներառում է բոլոր պաշտոնական խաղերը։ Ցուցակը դասավորված է ըստ վերջնական արդյունքի։*

### Կապիտանները մրցաշրջանում
*Այստեղ ներկայացված են թիմի ավագների ցուցակը բոլոր պաշտոնական հանդիպումներում:*

### Հեթ-Տրիկ

### Պենալներ

### Մարտավարական սխեմաներ
*Ներառում է բոլոր պաշտոնական խաղերը։ Ցուցակը դասավորված է ըստ վերջնական արդյունքի:*

### Ամենատարածված մեկնարկային կազմը

## Մրցույթներ

## Իսպանիայի առաջնություն
### Առաջատար աղյուսյակ

Աղբյուր՝ Լա Լիգա

Դասակարգման կանոններն են՝ 1) միավորներ, 2) թիմերի միջև առերես հանդիպումներում միավորներ, 3) Թիմերի միջև առերես հանդիպումներում խփած և բաց թողած գնդակների տարբերությունը, 4) խփած և բաց թողած գնդակների տարբերությունը, 5) խփած գնդակների քանակը, 6) ֆեյր-փլեյի միավորները (ծանոթագրություն՝ առերես հանդիպումների վիճակագրությունը հաշվի է առնվում միայն թիմերի միջև երկու խաղերն էլ անցկացնելուց հետո)։

(**Չ**) Չեմպիոն։


### Ցուցադրությունների վիճակագրություն

### Տուրերի արդյունքներ

Վերջին թարմացումը՝ 2022 թվականի մայիսի 25-ին
Աղբյուր՝ Մրցույթներ 
Դաշտ՝ Տ-տանը, Դ-երկրից դուրս։ Արդյունք՝ Ո-ոչ-ոքի, Պ-թիմը պարտվեց,Հ-թիմը հաղթեց, Հե-հանդիպումը հետաձգվեց։


## ՈՒԵՖԱ Չեմպիոնների Լիգա
Հիմնական հոդված ՝ ՈՒԵՖԱ Չեմպիոնների Լիգա 2021/2022

### Թիմային փուլ

Խ--խաղ,Հ - հաղթանակ, Ո-ոչ-ոքի, Պ-պարտություն, Գոլեր-խփած և բաց թողած գոլեր, ± - գոլերի տարբերություն, Մ- միավորներ

## Ծանոթագրություններ

Կատեգորիա:Բարսելոնա ՖԱ
Սիրո այգի (նկար, Ռուբենս)

**«Սիրո այգի»** (), նիդերլանդացի (ֆլամանդացի) գեղանկարիչ, բարոկկոյի արվեստի հիմնադիրներից մեկը, դիվանագետ, կոլեկցիոներ Պիտեր Պաուլ Ռուբենսի նկարներից։ Այս ստեղծագործությունը հեղինակը վրձնել է 1632 թվականին։ Յուղաներկով կտավի չափերն են 198 × 283 սմ։

Այսօր «Սիրո այգի» ստեղծագործությունը պահպանվում և ցուցադրվում է Պրադո թանգարանում (Մադրիդ, Իսպանիա)։

## Պատմություն
«Սիրո այգի» ստեղծագործությունը Ռուբենսն իր համար է նկարել։ Այն համարվում է սիրո յուրահատուկ խոստովանություն երկրորդ կնոջը՝ Հելենա Ֆաուրմենտին։ Նկարում անձնական շատ դրվագներ կան։ Հիսուներեք տարեկան հասակում դառնալով կնակորույս՝ Ռուբենսը 1630 թվականին ամուսնանում է տասնվեցամյա աղջկա հետ։ Չնայած տարիքային մեծ տարբերությանը, ամուսինները ապրել են սիրո և ներդաշնակության մեջ, ինչպես որ Ռուբենսի առաջին ամուսնության ժամանակ։

## Նկարագիր
Նկարում պատկերված մարդիկ իրական են։ Ուղիղ քիթ, թեթև այտուցված աչքեր, բաց գույնի մազեր, պարարտ մարմին․ սրանք Հելենա Ֆաուրմենտի բնութագրիչներն են։ Երկու տղամարդիկ նման են Ռուբենսին՝ տարբեր տարիքներում։

Նկարը պետք է դիտել ձախից աջ։ Ձախ կողմում սիրահար տղամարդը գրկել է երիտասարդ կնոջ, որը դեռևս երկմտության մեջ է, հպումները՝ զգուշավոր։ Նկարի կենտրոնում նստած են երեք կանայք, որոնք խորհրդանշում են սիրո տարբեր դրսևորումներ՝ էքստազ՝ ուղիղ նայող կինը, խոհեմություն՝ դիտողին նայող կինը և մայրություն՝ փոքրիկ Ամուրը ծնկներին։ Պատահական չէ, որ նկարի ձախ կողմում պատկերված կապույտ շորերով երիտասարդ կինը հայտնվում է նկարի կենտրոնում։ Նրա հայացքն արտացոլում է հետաքրքրասիրություն և սիրո ցանկություն։ Պատմության ավարտը աջ կողմում պատկերված տղամարդն ու կինն են, որոնք իջնում են աստիճաններից։ Տղամարդը բռնել է իր վրա վստահ կնոջ ձեռքը․ նրանց տեսքն ասում է մի բան՝ նրանք ամուսնացել են։

## Ծանոթագրություններ

## Գրականություն
* 
* Hans Gerhard Evers: *Peter Paul Rubens.* F. Bruckmann, München 1942, (Flämische Ausgabe bei De Sikkel, Antwerpen 1946), S.&nbsp;339&nbsp;ff.
* Hans Gerhard Evers: *Rubens und sein Werk. Neue Forschungen.* De Lage Landen, Brüssel 1943.

Կատեգորիա:1632 նկարներ
Կատեգորիա:Բնօրինակում անաղբյուր հոդվածներ
Կատեգորիա:Հրեշտակներն արվեստում
Կատեգորիա:Պիտեր Պաուլ Ռուբենսի նկարներ
Կատեգորիա:Պրադո թանգարանի նկարներ